સામાન્ય રીતે કોઈપણ વ્યક્તિની જમીન કે મિલકત કોઈ હડપ કરી ગયા હોય તો તે તેની લગત કચેરીમાં કે સરકારમાં ન્યાય માટે જતી હોય છે પરંતુ આ કિસ્સામાં ઉલટું છે ઉપવાસમાં બેસનાર વ્યક્તિ જ બીજાની જમીન હડપ કરીને સરકાર પાસે ન્યાય માંગવા આવેલ છે ઉપર મુજબ તટસ્થ તપાસ કરીને પ્રકરણમાં હું કે મારો પરિવાર ગેરીરીતીમાં સંડોવાયેલ હોય તો કોઈપણ સજા ભોગવવાની તૈયારી છે આ જમીન બાબતે મારી કારકિર્દીને ઠેસ પહોંચાડવા અને ફક્ત ને ફક્ત મને બદનામ કરવા માટે કાવતરૂ કરવામાં આવેલ છે પણ જે લોકો આ પ્રકરણમાં મને પ્રત્યક્ષ કે પરોક્ષ રીતે બદનામ કરવાના કાવતરા રચીને મારી પ્રતિષ્ઠાને ઠેસ પહોંચાડવા માંગે છે મારા પર થયેલ ખોટા અને પાયા વિહોણા આક્ષેપોની રાજ્યના સંવેદનશીલ મુખ્યમંત્રી, નાયબ મુખ્યમંત્રી અને મહેસુલ મંત્રી તેમજ જીલ્લા પ્રભારી મંત્રી પાસેથી યોગ્ય તપાસ થાય અને મને યોગ્ય ન્યાય મળે તેવી અપેક્ષા વ્યક્ત કરવામાં આવી છે.